100 huise in KZN-informele nedersetting afgebrand | Maroela Media
100 huise in KZN-informele nedersetting afgebrand
Dié foto is in 2010 geneem toe 'n brand ook by die Kennedy Road informele nedersetting uitgebreek het Foto: alimdaad.com
OPVOLG: Die nooddienste het om 12:00 aangekondig die brand is geblus. 'n Raadslid sal met die betrokke gesinne vergader.
Minstens 100 huise is reeds in 'n informele nedersetting in Durban in KwaZulu-Natal afgebrand en die brand woed voort.
"Paramedici van die provinsiale nooddienste en die Durbanse brandweer is steeds op die toneel by Kennedy Road informele nedersetting," het Robert Mckenzie, woordvoerder van die nooddienste Vrydag gesê.
Die brand word aangevuur deur sterk winde. Die oorsaak van die brand is nie bekend nie.
Van die persone het al hul besittings in die brand verloor.
Paramedici het reeds 'n vrou behandel wat brandwonde opgedoen het. Sy is in 'n ernstige maar stabiele toestand. 'n Man word ook vir 'n elektriese skok behandel.
Misdaadstatistiek: Nagenoeg 2 000 gewelddadige betogings
Misdaadstatistiek: 800 meer moorde as verlede jaar
Die vraag is hoekom plak hulle so opmekaar dit is onnodig maar moenie komkommer julle sal hulp kry die regering het baie 10rand vir die fonds R100 vir die wat die fonds beheer sous trein hier kom ons alweer